సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
తమిళ దర్శకుడితో బాలకృష్ణ తర్వాతి చిత్రం
బసవతారకరామపుత్ర బాలకృష్ణ తన 100వ సినిమా 'గౌతమిపుత్ర శాతకర్ణి'తో బ్లాక్ బస్టర్ హిట్ అందుకున్నారు.
| Updated:
Jan 28, 2017, 05:07PM IST
బసవతారకరామపుత్ర బాలకృష్ణ తన 100వ సినిమా 'గౌతమిపుత్ర శాతకర్ణి'తో బ్లాక్ బస్టర్ హిట్ అందుకున్నారు. కెరీర్&zwnj;లో 100వ సినిమాగా రానున్న ఈ చిత్రాన్ని ఎప్పటికీ గుర్తుండిపోయేలా చేయాలన్న తన కల సాకారం చేసుకున్న బాలయ్య బాబు ఇప్పుడు నెమ్మదిగా ఫోకస్&zwnj;ని తన తర్వాతి చిత్రంపైకి మార్చారు. 100వ చిత్రం తర్వాత కృష్ణవంశీ దర్శకత్వంలో రైతు అనే చిత్రం చేయాలని భావించారు బాలకృష్ణ. అయితే, ఉన్నట్టుండి ఏమయ్యిందో ఏమో తెలీదు కానీ ప్రస్తుతానికి బాలకృష్ణ ఆ చిత్రంతోపాటు దర్శకుడిని కూడా మార్చేసినట్టు తెలుస్తోంది.
ఇంతకుముందు సౌతిండియాలో రజినీకాంత్, కమల్ హాసన్, చిరంజీవి వంటి లీడ్ హీరోలతో సినిమాలు చేసి, హిట్స్ కొట్టిన తమిళ దర్శకుడు కేఎస్ రవికుమార్ దర్శకత్వంలో బాలకృష్ణ సినిమా చేయనున్నారనే టాక్ వినిపిస్తోంది. ఈమధ్యే రవికుమార్ వినిపించిన స్టోరీ లైన్ బాలయ్యకు బాగా నచ్చిందట. అందుకే ఆ స్టోరీనే ఇక పట్టాలపైకి ఎక్కించాలని డిసైడ్ అయినట్టుగా సినీవర్గాల్లో ఓ ప్రచారం జరుగుతోంది. కృష్ణవంశీ, రవికుమార్ చిత్రాల్లో ఏది సెట్స్ పైకి వెళ్తుందో తెలియాలంటే ఇంకొద్ది కాలం వెయిట్ చేయాల్సిందే.